stanford-oval/wikipedia huggingface dataset:
Piece Of Mind

Piece of Mind הוא אלבום האולפן הרביעי של להקת ההבי מטאל האנגלית איירון מיידן. באלבום זה, נפרדו חברי הלהקה מהמתופף קלייב בור, אותו החליף ניקו מק'בריין. אלבום זה הפך את איירון מיידן לאחת מלהקות הרוק הכבד המפורסמות בעולם.
האלבום מכיל מלודיות נעימות, שיצרו את האלבום הקליט ביותר של הלהקה עד עתה, ומאידך, הוא מכיל קטעי רוק כבד איכותיים.
השם הראשון שנבחר לאלבום היה Food For Thought (אוכל למחשבה), שנזנח עקב חוסר קליטות, ובמקומו נבחר השם הנוכחי, אשר מהווה משחק מילים: הביטוי Peace of Mind באנגלית – משמעו "שקט נפשי", אלא שכאשר במקום Peace ("שלום") כותבים Piece ("חתיכה"), אז הרי שפירוש השם הוא "חתיכת מוח".
השירים באלבום, לראשונה, נכתבו גם על ידי חברי להקה אחרים מסטיב האריס, ומספרים על העניין של הלהקה בספרים ובסרטים. לדוגמה, To Tame A land מבוסס על הנובלה מאת פרנק הרברט, חולית. השפעות נוספות הן Where Eagles Dare, המבוסס על סרט ונובלה מאת אליסטר מקלין, המיתולוגיה היוונית שבאה לידי ביטוי בשיר The Flight of Icarus, ואגדת הסמוראי מיאמוטו מוסאשי בשיר Sun And Steel.
אליסטר קרולי השפיע על השיר Revelations שנכתב על ידי דיקינסון. בשיר משולבים קטעים מחזון יוחנן ופיוט שכתב ג. ק. צ'סטרטון.
יחד עם האלבום נוצרו גם כמה מאיורים המפורסמים והטובים של הלהקה למפלצת שליוותה את אלבומיה "אדי", ובהם גם תמונתו בתור החייל בשיר The Trooper.
רשימת השירים

כל השירים נכתבו והולחנו על ידי סטיב האריס אלא אם צוין אחרת.
| מס' | שם | כותב(ים) | משך |
| --- | --- | --- | --- |
| 1. | Where Eagles Dare  |   | 6:10 |
| 2. | Revelations  | ברוס דיקינסון | 6:48 |
| 3. | Flight of Icarus  | דיקינסון, אדריאן סמית' | 3:51 |
| 4. | Die With Your Boots On  | האריס, דיקינסון, סמית' | 5:28 |
| 5. | The Trooper  |   | 4:15 |
| 6. | Still Life  | האריס, דייב מארי | 4:53 |
| 7. | Quest for Fire  |   | 3:41 |
| 8. | Sun and Steel  | דיקינסון, סמית' | 3:26 |
| 9. | To Tame a Land  |   | 7:27 |
| משך כולל: | משך כולל: | משך כולל: | 45:50 |
השתתפו באלבום

ברוס דיקינסון – סולן
דייב מארי – גיטרה חשמלית
אדריאן סמית' – גיטרה חשמלית
סטיב האריס – גיטרה בס
ניקו מק'בריין – תופים
ברווזים מצויים

| ברווזים מצויים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
תת־משפחה:: ברווזים מצויים
שם מדעי
 Anatinae ‏לייך, 1819

ברווז מוסקובי - ייתכן ששייך לתת-משפחת ברווזי צדפות.
ברווזים מצויים (שם מדעי: Anatinae) הם תת-משפחה של עופות מים במשפחת הברווזיים ומכילה את רוב הברווזים המוכרים.
מאפיינים

ברווזים אלה הם קטנים יותר מהאווזים והברבורים, והם אינם צוללים אל מתחת למים אלא מלקטים את מזונם בסמוך לפני המים או גם ביבשה. הם אוכלי כל הניזונים מצמחי מים, אצות וזרעים וגם מחרקי מים, סרטנים קטנים, ראשנים ודגיגים.
לבני תת-משפחה זו קרובים מיני הברווזים הענקיים מואה נאלו (מהסוגים: Chelychelynechen ,Thambetochen ו-Ptaiochen) הנכחדים מאיי הוואי, להם היה מקור גדול ביותר.
סוגים

סוג ומין יחיד ברווז ברזילאי (Amazonetta brasiliensis)
ברווז (Anas)
מרית (Spatula)
מריקה (Mareca)
סוג ומין יחיד ברווז באיקל (Sibirionetta formosa)
סוג ומין יחיד ברווז מצויץ (Lophonetta specularioides)
סוג ומין יחיד ברווז כנף-ברונזה (Speculanas specularis)
מנדרין (Aix) - ייתכן ששייך לתת-משפחה ברווזי צדפות (Tadorninae)
סוג ומין יחיד ברווז מוסקובי (Cairina moschata) - ייתכן ששייך לתת-משפחה ברווזי צדפות
סוג ומין יחיד ברווז לבן-כנף (Asarcornis scutulata) - ייתכן ששייך לתת-משפחה ברווזי צדפות
סוג ומין יחיד ברווז טבעתי (Callonetta leucophrys) - ייתכן ששייך לתת-משפחה ברווזי צדפות
צ'נונטה (Chenonetta) - ייתכן ששייך לתת-משפחה ברווזי צדפות
סוג ומין יחיד ברווז הארטלוב (Pteronetta hartlaubii)
סוג ומין יחיד אווז כחול-כנפיים (Cyanochen cyanoptera)
ברווז כותנה (Nettapus)
ברווז כרבולי (Sarkidiornis) - ייתכן ששייך לתת-משפחה ברווזי צדפות
ברווז קיטור (Tachyeres) - ייתכן ששייך לתת-משפחה ברווזי צדפות
בקר לוגי מיתכנת

בקר לוגי מיתכנת
Jetter JC-340
מארזי בקר שונים
בקר מתוכנת (PLC – Programmable Logic Controller) הוא התקן תעשייתי ממוחשב המיועד לאסוף מידע, לפתור לוגיקת בקרה ולשלוט בתהליכים ("בקרת תהליכים") בהתאם ליעד הבקר ולציוד הקצה המחובר אליו (מנועים, גששים וכו'). הבקר אוסף נתונים אנלוגיים ודיגיטליים, ועל פיהם, בצירוף מדדים מתוכנתים, מחזיר מידע (מבצע פעולה) לציוד הקצה בזמן אמת. הבקר עובד בצורה לוגית על פי עץ תהליך או סדר פעולות שניתן לתכנות מראש. את סדר הפעולות הזה ניתן לשמור בדיאגרמת הסולם של הבקר (Input/Output, Tolerance וכו').
בקרים מסוג זה משמשים בדרך כלל לתעשייה מתקדמת ולאיסוף מידע מפס הייצור. הבקרים ניתנים לתכנות ולעבודה מרובת-כניסות (של ציוד קצה) בתצורת Input/Output. הדבר שימושי לריבוי משימות מול מספר סוגים של ציוד קצה (חיסכון בעלויות). הבקרים מתוכננים לתפקד בסביבות עבודה קשות וכוללים יכולת לעבוד בטווח טמפרטורות גדול יותר, חסינות לרעש גבוהה בסביבה רועשת, עמידות לתקלות, חסינות לזעזועים ולמכות, אבק ולחות. הבקר בדרך כלל כולל זיכרון לא נדיף המאחסן את תוכניות המחשב. הבקרים מסוגלים לבקר על מגוון רחב של התקנים אלקטרונים, אלקטרומכניים, חשמליים, אופטיים, מתמרים ועוד.
בקר מרובה משימות

כמעט כל תהליך ניתן לפירוק לתת משימות עצמאיות או אשר תלויות אחת בשנייה; עד היום הבקרים לא אפשרו לדמות מצב זה בתוכנה שנכתבה בהם אלא כפו להתייחס לכל התהליך כתהליך אחד. בקרים חדשים מאפשרים לדמות את תלות/אי התלות המשימות בתוכנת הבקר.
לדוגמה מפעל לייצור בקבוקי זכוכית – בתהליך ייצור הזכוכית קיימים תהליכים רבים כמו שינוע החול, הפעלת התנורים, יצור הבקבוקים עצמם וכו. אלו תהליכים שונים בעלי נקודות השקה. שימוש בבקר "קונבנציונלי" לא יאפשר הטמעה של התהליכים בתוכנה בתהליכים אוטונומיים. בקר מרובה משימות יאפשר זאת מה שיאפשר יכולות ניטור בעיות אמין יותר, בקרת תהליך נכונה וטובה יותר ויקצר זמני פיתוח באופן משמעותי.
שימושים בתעשייה

במפעלים שמפעילים קווי ייצור חשובה בקרת התהליכים והחלת אוטומציה בהתאם לפרמטרים בני-תכנות. לדוגמה, במאפייה גדולה יש צורך לבקר את החום בתנור האפייה (יש השפעה לשינויים בטמפרטורה חיצונית), ולפי מדדים קבועים (Input) מגששי טמפרטורה מקצים לבקר יכולת לשלוט בתהליך (Output). הבקר משנה טמפרטורה (מוריד או מעלה את הספק החשמל) ללא התערבות אדם.
בנוסף לבקרים מתוכנתים ישנם בקרים מקומיים שהיעוד שלהם הוא אך ורק לוויסות טמפרטורה. אחד הדברים החשובים בבקרים הללו הוא הגדרת חיישן הטמפרטורה, ישנם סוגים רבים של חיישנים לדוגמה תרמוקפל מסוג K או מסוג J, או RTD כדוגמת PT100. הגדרה זו חשובה מאוד לוויסות הטמפרטורה בגלל שלכל חיישן סקלת טמפרטורה משלו.
דוגמאות נוספות הן בקרי-תנועה אשר שולטים על רמזורים או על תנועת רכבות לפי ציוד קצה (פסי מתכת בכביש, מתגים במסילת רכבת). בציוד תעופתי גם כן נעשה שימוש רב בטכנולוגיה זו (איסוף נתונים, ריכוזם והצגתם במכשור הצוות בכלי הטיס).
שימושים בסביבה ביתית

בכלי רכב פרטיים יש, לעיתים, בקרים שמבקרים תהליכים (למשל טמפרטורת מנוע או יחס תערובת דלק-אוויר), וכן בציוד חקלאי (חלק ממחשבי ההשקיה), כמו בדיקות לחות ופרמטרים שונים מגששים באדמה.
שימושים לצורכי לימוד

בקר המיקרוביט משמש ללימוד תיכנות. המיקרוביט ניתן לתכנות בשפות שונות (סקראצ', פייתון, ג'אווה סקריפט, makecode), ולו חיישנים רבים.
ציוד קצה סטנדרטי

גששים
בקרת הנעה
חיישנים
מכשור אופטי (מכשור לייזר, עדשות אופטיות)
גלאים
שפת התיכנות

שפת התיכנות בבקרים התפתחה מהאופן שבו נבנו ממסרים חשמליים (Relays) ולכן היא משלבת רכיבים לוגים בסיסים עם פונקציות מתקדמות. התיכנות נעשה בכלים גרפיים, שמקלים על מלאכת התיכנות, ובגלל דמיוני לסולם (Ladder) הוא נקרא דיאגרמות סולם.
רכיבי תכנות בסיסיים
דיאגרמת סולם הכוללת מספר רכיבים בסיסים
דיאגרמת סולם הכוללת רכיבים בסיסים ומונה זמן (timer)
עם הזמן התפתחה שפת התיכנות ויצרני הבקרים הוסיפו מגוון פונקציות ורוטינות שניתן לשלבן בדיאגרמות. בנוסף איפשרו היצרנים למתכנתים להוסיף פונקציות מותאמות אישית לקוד.
בקר המיקרוביט. במרכז ניתן להבחין במסך נוריות הלד
אגדת חורף

| --- | --- |

 מידע כללי
 מאת:  ויליאם שייקספיר 
 שפת המקור:  אנגלית 
 סוגה:  מחזה 
 הוצאה
 תאריך הוצאה:  1623 
 
ציור של פרדיטה, דמות מן המחזה
אגדת חורף (באנגלית: The Winter's Tale) הוא מחזה מאת שייקספיר, המספר את סיפור קנאותו הדמיונית של לאונטס מלך סיציליה לאשתו וסיפור אהבה פסטורלית. המחזה מתחיל כטרגדיה, ממשיך כפסטורליה העוסקת בחיי הכפר בניגוד לחיים בחצרות המלכות, ומסתיים כקומדיה. במבנהו המחזה קרוב יותר לרומנסה או לאפוס מאשר לדרמה, ושייך לקבוצת מחזותיו האחרונים של שייקספיר המכונים "רומנסות". במערכה הרביעית אחד מהקטעים המפורסמים ביותר ביצירה השקספירית: "הטבע אינו משתפר בשום אמצעים / אלא באמצעים שהטבע יוצר, כך שמעבר לאמנות / שלדבריך מוסיפה לטבע, יש אמנות / שהטבע יוצר."
הדמויות המרכזיות

לאונטס – מלך סיציליה וחבר ילדות של פוליקסנס
הרמיונה – מלכת סיציליה היפה, ואשתו של לאונטס
ממיליוס - בנם בן השמונה של לאונטס והרמיונה
פרדיטה – בתו האבודה של לאונטס/ נערת רועים
פוליקסנס – מלך בוהמיה וחבר ילדות של לאונטס
פלוריזל – בנו היחיד של פוליקסנס
קמיליו – משרתו של לאונטס, שמאוחר יותר הופך למשרתו של פוליקסנס
אנטיגונוס - איש חצר בחצר המלך של לאונטס
פאולינה – אשת חצר בחצר המלך של לאונטס, אשתו של אנטיגונוס
רועה זקן
ליצן - בנו של הרועה
אוטוליקוס - כייס ונוכל, זמר נודד
עלילת המחזה

המחזה הוא סיפורו של פוליקסנס, מלך בוהמיה, שמבקר אצל חבר ילדותו לאונטס, מלך סיציליה. לקראת סיום הביקור לוחץ לאונטס על פוליקסנס שימשיך ביקורו. בשלב מסוים מצטרפת גם הרמיונה, אשתו של לאונטס לדרישות, מכיוון שהיא מאוד נהנית מסיפוריו על ילדותו עם לאונטס ומחברתו באופן כללי. לאחר ניסיונות שכנוע רבים, פוליקסנס לבסוף נכנע. הביקור נמשך, והרמיונה מגלה יותר ויותר חיבה לפוליקסנס. לאונטס שם לב לכך, ומתחיל לחשוב שמא העובר שברחמה של אשתו ההרה, הוא פרי אהבתם. חשדו נעשה כפייתי כל כך, שהוא מורה למשרתו קמיליו להגיש לפוליקסנס משקה מורעל. קמיליו ממרה את פי מלכו בשם הצדק, ומזהיר את פוליקסנס כי לאונטס רוצה במותו. פוליקסנס וקמיליו בורחים בחשכת לילה, דבר אשר רק מחזק את טענתו של לאונטס כי אשתו אכן אשמה בניאוף. בכעסו, הוא משליך את הרמיונה לכלא, למרות ניסיונות השכנוע של הרמיונה בחפותה. הוא אף שולח שליחים לאורקל מדלפי, כדי לשמוע את פסק דינה בעניין וכך להוכיח את צדקתו.
בינתיים, בכלא, הרמיונה יולדת בת. לאונטס מתכחש לבתו שאך נולדה ומצווה על איש חצרו, אנטיגונוס, לנטוש אותה בחוף מבודד בבוהמיה. השליחים מהאורקל חוזרים, משפטה של הרמיונה נערך, וגזר הדין של האורקל נגלה: הרמיונה זוכתה; פוליקסנס חף מפשע; ואילו לאונטס הוא עריץ אכול קנאה, ואם בתו לא תימצא, ייוותר ללא יורש. לאונטס מבטל במחי יד את דברי האורקל ומגדירם כשקר, אך אז הוא מקבל ידיעה מרה: בנו ממיליוס נפטר מצער, מכיוון שלא הורשה לראות את אמו. לפתע מבין לאונטס את גודל הטעות שעשה, ומצטער צער רב על טעויות שיפוטו. לאונטס לא מספיק לפגוש את אשתו המסכנה, והנה הוא מקבל ידיעה מרה נוספת: הרמיונה מתה גם היא מצער. משלחתו של אנטיגונוס שנשלח לנטוש את בתו יחידתו של המלך בבוהמיה נקלעת לסערה וכל מלחיה מוצאים את מותם, פרט לאנטיגונוס והתינוקת (פרדיטה), אותה מניח אנטיגונוס על חוף נטוש בבוהמיה. אנטיגונוס יוצא מן הבמה באחת מהוראות הבימוי המפורסמות "יוצא, נרדף על ידי דוב" (Exit pursued by a bear). בינתיים, הרחק בבוהמיה, מגלה נער רועים את התינוקת ואביו מאמץ אותה לבת.
שש-עשרה שנים עוברות, ומלך בוהמיה פוליקסנס מודאג בקשר לבנו פלוריזל, הנפגש תכופות עם פרדיטה, בתו בת ה-16 של רועה. פוליקסנס לא מרוצה מהעובדה שבנו מתרועע עם פשוטת עם. קמילו מציע למלך להתחפש ולהצטרף לחגיגת הרועים בכפר. כאשר מגלה פוליקנס על תוכניתם של הצעירים להינשא, הוא נמלא זעם רב ומאיים כי יפגע בכל מי שיעז לעזור לזוג לממש את תוכניתם. קמיליו, משרתו של פוליקסנס משכבר הימים, נמלט עם פלוריזל ופרדיטה מזעם פוליקסנס. יחד הם מגיעים לארמונו של לאונטס בסיציליה. לאונטס מברכם ומארח אותם, ובו-בזמן פוליקסנס רודף אחריהם. לבסוף, זועם כולו, הוא מגיע ולאונטס פונה לדבר עם שניהם, פוליקסנס ופלוריזל. לאונטס מגלה כי בתו של הרועה היא למעשה בתו האבודה. פאולינה, אשת החצר של לאונטס (ואלמנתו של אנטיונוס) לוקחת אותו אל הארמון כדי שיראה פסל של הרמיונה. כשהוא מגיע לביתה הוא מגלה כי למעשה אין זה פסל אלא הרמיונה אשתו האמיתית; היא התחבאה כל השנים, והתפללה לשובה של בתה (זאת אחת הפרשנויות, לפי פרשנות אחרת הרמיונה אכן הפכה לפסל באורח נס ובאורח נס קמה לתחיה). שמחתם על האיחוד גדלה לאחר שהם חוגגים את חתונתם של פרדיטה ופלוריזל.
עיבודים

בשנת 2009 יצא לאקרנים סרט קולנוע בריטי המבוסס על המחזה, בבימויו של ווריס האוסיין ובכיכובו של דוגרי סקוט.
לקריאה נוספת

אברהם עוז, ‏היצירה השקספירית, סדרת אוניברסיטה משודרת, בהוצאת משרד הביטחון – ההוצאה לאור, 2006, פרק טו - אגדת החורף: ערבו של יום, עמ' 212-204
הערות שוליים

↑  מאמר על הוראת הבימוי בבלוג תיאטרון הגלוב
| מחזותיו של ויליאם שייקספיר |
| --- | --- | --- |
| טרגדיות | טיטוס אנדרוניקוס • רומיאו ויוליה • יוליוס קיסר • המלט • מקבת' • אותלו • המלך ליר • אנטוניוס וקלאופטרה • קוריולנוס • טימון איש אתונה |  |
| קומדיות | קומדיה של טעויות • אילוף הסוררת • עמל אהבה לשווא • חלום ליל קיץ • הסוחר מוונציה • מהומה רבה על לא דבר • כטוב בעיניכם • הלילה השנים עשר • נשות וינדזור העליזות • טרוילוס וקרסידה • סוף טוב הכול טוב • מידה כנגד מידה |  |
| רומנסות | פריקלס • סימבלין • אגדת חורף • הסערה |  |
| מחזות היסטוריים | • המלך ג'ון • ריצ'רד השני • הנרי הרביעי, חלק ראשון • הנרי הרביעי, חלק שני • הנרי החמישי • הנרי השישי, חלק ראשון • הנרי השישי, חלק שני • הנרי השישי, חלק שלישי • ריצ'רד השלישי • הנרי השמיני |  |
| בכל קבוצה מסודרים המחזות לפי סדר כתיבתם המקובל (פרט למחזות ההיסטוריים המסודרים לפי סדר התרחשות כרונולוגי) | בכל קבוצה מסודרים המחזות לפי סדר כתיבתם המקובל (פרט למחזות ההיסטוריים המסודרים לפי סדר התרחשות כרונולוגי) |  |
| --- | --- |
בקרת זהויות :  NLI: 987007594998905171  PLWABN: 9810696023205606  BnF: cb11945248f (data)  GND: 4099373-5  LCCN: no2008022458  MusicBrainz work: 0ab2b6fa-798f-4071-9ea9-5d400787cc30  SUDOC: 027402835  VIAF: 178899981   WorldCat (עם VIAF): 178899981
אגתה דודה

| --- | --- |

אגתה דודה (מימין) לצד מלאניה טראמפ
 לידה:  2 באפריל 1972 (בת 52) קרקוב, רפובליקת פולין 
 מדינה:  פולין 
 השכלה:  הפקולטה לפילולוגיה באוניברסיטה היגלונית  Bartłomiej Nowodworski High School 
 מפלגה:  חוק וצדק 
 בן או בת זוג:  אנדז'יי דודה (1994–?) 
 
 פרסים והוקרה
 מסדר הנסיכה אולגה, דרגה 1 (4 בספטמבר 2023)  אביר הצלב הגדול של הוורד הלבן של פינלנד 
 
אגתה דודה (בפולנית: Agata Kornhauser-Duda; נולדה ב-2 באפריל 1972) היא הגברת הראשונה של פולין, ורעייתו של נשיא פולין המכהן אנדז'יי דודה.
ביוגרפיה

אגתה קורנהאוזר (דודה) נולדה בקרקוב בפולין. אמה אליסיה היא פולינסיטית (חוקרת השפה, התרבות והספרות הפולנית). אביה הוא המשורר והמתרגם יוליאן קורנהאוזר. היא למדה גרמנית באוניברסיטה היגלונית ובמהלך הלימודים הכירה את בעלה אנדז'יי דודה, ב-1994 הם נישאו. מ-1998 היא משמשת כמורה לגרמנית בבית הספר התיכון בקרקוב בו למדה.
היא התלוותה בין היתר לבעלה במהלך ביקורו בישראל. בביקורה ב"יד ושם" היא בדקה אודות קרוביה שנספו בשואה, על רקע היותה בעלת שורשים יהודיים מצד אביה. לכבודה שורטט תרשים גנאלוגי של היסטוריית משפחתה.
הערות שוליים

↑   עופר אדרת, "כל האמהות בישראל הן פולניות" | דעה, באתר הארץ, 23 בינואר 2017
| --- | --- |
בקרת זהויות :  PLWABN: 9810616739505606  GND: 120909486X  ISNI: 0000 0004 9725 3572  LCCN: n2017058213  VIAF: 58150686605912542758   WorldCat (עם VIAF): 58150686605912542758
אגתוקלס (בן ליסימכוס)

| --- | --- |
 לידה:  המאה ה־4 לפנה״ס 
 נרצח:  284 לפנה״ס 
 מדינה:  תראקיה 
 בן או בת זוג:  ליסנדרה 
 
אַגַתֿוֹקְלֶס (ביוונית: Ἀγαθοκλῆς‏; ? - 284 לפנה"ס) היה יורש העצר של תראקיה, בנו של הדיאדוך ליסימכוס. נרצח ביוזמתה של אמו החורגת ארסינואי השנייה.
ביוגרפיה

אגתוקלס היה בנו הבכור של הדיאדוך ליסימכוס, שהיה מלך תראקיה. אמו הייתה ניקיאה, אצילה מוקדונית, בתו של המצביא הנודע אנטיפטרוס. היו לו שתי אחיות: ארסינואי הראשונה, שמאוחר יותר נישאה לתלמי השני מלך מצרים ואורידיקה, שמאוחר יותר נישאה לאנטיפטרוס השני, מלך מוקדון, בנו של קסנדרוס. אגתוקלס נישא לליסנדרה, בתם תלמי הראשון ואורידיקה, ובעצם בת דודתו מצד אמו.
סביב שנת 292 לפנה"ס, אגתוקלס השתתף במלחמה של אביו נגד דרומיכטס מלך הגטים. לטענת דיודורוס, אגתוקלס נפל בשבי הגטים אולם דרומיכטס נהג בו יפה, שחרר אותו ושלח אותו לאביו, בתקווה לשפר את היחסים איתו. המחווה לא הביאה את התוצאות המבוקשות והמאבקים נמשכו. פלוטרכוס מוסר טענה אחרת, על פיה לא אגתוקלס אלא ליסימכוס עצמו נפל בשבי. פאוסניאס אינו בטוח איזו מן הגרסאות נכונה. בסופו של דבר הסכים אביו להסכם שלום עם הגטים.
בשנת 287 לפנה"ס הוא נשלח בידי אביו כדי להילחם בדמטריוס פוליורקטס מלך מוקדון. דמטריוס שלל מליסימכוס את לידיה ואת קאריה, אולם במסע צבאי מוצלח, אילץ אותו אגתוקלס לסגת משם. אגתוקלס היה פופולרי בחצר המלוכה, והיה היורש המועדף. עם זאת, בשנת 299 לפנה"ס נישא אביו לנסיכה המצרית ארסינואי השנייה, שהייתה אחותה למחצה של אשתו של אגתוקלס, ליסנדרה. ארסינואי רצתה שהבנים שהיא ילדה לליסימכוס ירשו את הכתר ולא אגתוקלס. לפיכך היא האשימה את אגתוקלס בבגידה ובניסיון לרצוח את אביו. פאוסניאס אף מוסר סיפור, על פיו היא התאהבה באגתוקלס, ומשלא נענה לה החליטה לנקום בו. כך או כך, בשנת 284 לפנה"ס הוא הוצא להורג באמצעות רעל.
אשתו ליסנדרה, חששה גם היא מפני אריסנואי, ויחד עם ילדיו ועם אחיה תלמי קראונוס, נמלטה אל מלך האימפריה הסלווקית, סלאוקוס הראשון, והשניים הפצירו בו לנקום את מותו של אגתוקלס. בו בזמן, פילטרוס, שהיה מופקד על האוצר של ליסימכוס, שמע על הירצחו של אגתוקלס ופחד מהמשך מעשיה של ארסינואי ושלח שליח אל סלאוקוס להצהיר על נאמנותו ולהפקיד בידיו את אוצרו של ליסימכוס. כאשר שמע על כך ליסימכוס, הוא חצה לאסיה הקטנה ותקף את צבאו של סלאוקוס ומת במהלך קרב קורופדיום, שהתרחש בשנת 281 לפנה"ס.
הערות שוליים

1 2  Smith, Dictionary of Greek and Roman Biography and Mythology, "Aga'thocles", 1873
↑  דיודורוס, ספר עשרים ואחד, 11.
↑  פלוטרכוס, "חיי דמטריוס", 39.
↑  פאוסניאס, "תיאורה של יוון", 1.9.6.
↑  דיודורוס, ספר עשרים ואחד, 12.
↑  פלוטרכוס, "חיי דמטריוס", 46.
↑  פאוסניאס, "תיאורה של יוון", 1.10.3.
↑  יוסטינוס, ספר שבעה עשר, 1.
ג'ובל

| --- | --- |
 מקום הקמה:  האלמסטד 
 תקופת הפעילות:  מ-2017 
 סוגה:  מוזיקת פופ, אלקטרופופ 
 חברת תקליטים:  וורנר מיוזיק גרופ 
 פרופיל ב-IMDb
 חברים
 סבסטיאן אתאס ויקטור פסטרם
 
ג'ובל (בשוודית: Jubël) הוא צמד מוזיקלי שוודי, שמורכב מסבסטיאן אתאס וויקטור פסטרם, החתומים בחברת התקליטים וורנר מיוזיק גרופ.
היסטוריה

ב-2017, הם הוציאו את הסינגל "Illusion". השיר הופיע בפרסומת של H&M‏.
פריצת הדרך של הצמד היה ב-2018, לאחר שהוציאו רמיקס, בשיתוף ניימי, לשיר "Dancing in the Moonlight", שהוקלט במקור ב-1970 על ידי הלהקה Boffalongo‏. הוצאה מחודשת של השיר ב-2020 גרם לשיר להופיע במצעד הסינגלים הבריטי, שבשיאו הגיע למקום ה-11, ובמצעדי ה-ARIA, שבשיאו הגיע למקום ה-23. השיר הופיע בעונה השישית של תוכנית הריאליטי הבריטית, Love Island‏.
ב-2019, הצמד הוציא את אלבום האולפן הראשון שלו, Strawtown.‏ ב-27 במרץ 2020, הצמד הוציא את המיני-אלבום הראשון שלו, Strawtown EP.‏
ב-2019, הצמד הוציא גרסת רמיקס לסינגל "On the Beach" של הזמר-יוצר הבריטי כריס ריאה (אנ'). השיר הגיע, בשיאו, למקום ה-16 בפינלנד.
ב-2020, הצמד הוציא את הסינגל "Someone". השיר הגיע, בשיאו, למקום ה-17 בשוודיה.
הצמד הופיע בפסטיבל לולהפלוזה בסטוקהולם.
ב-4 ביוני 2021, הצמד הוציא את המיני-אלבום השני שלו, 6115 Orange St.
דיסקוגרפיה > אלבומי אולפן

2019: Strawtown
דיסקוגרפיה > מיני-אלבומים

2020: Strawtown EP
2021: 6115 Orange St
הערות שוליים

1 2  Christel Valsinger (18 באוגוסט 2018). "Jubël gor Englandsuccé – Satsar vidare internationellt" (בשוודית). Musikindustrin.se. נבדק ב-20 בספטמבר 2020. {{cite news}}:  (עזרה)
↑  Warner music Australia: Get to know Jubël
↑  "The Story of... 'Dancing in the Moonlight' by Toploader". Smooth (באנגלית). נבדק ב-2020-08-28.
↑  "Svenska Jubël slår i England – med gammal hit" (בשוודית). Sydsvenskan.se. 2 באוגוסט 2020. נבדק ב-20 בספטמבר 2020. {{cite news}}:  (עזרה)
1 2 3  Nina Holma (2 באוגוסט 2020). "Svenska Jubël slår i England – med gammal hit" (בשוודית). vk.se. נבדק ב-20 בספטמבר 2020. {{cite news}}:  (עזרה)
1 2  Johan Erkki (14 במרץ 2020). "Jubël bjuder på nytt i Varberg" (בשוודית). Hallands Nuheter. נבדק ב-20 בספטמבר 2020. {{cite news}}:  (עזרה)
↑  Suomen virallinen lista - Radiosoittolista 35/2019
| --- | --- |
בקרת זהויות :  MusicBrainz: 02da8816-ceb8-445b-85a6-f619327d2c7f
U-480

| --- | --- |

צוללת מדגם VIIC‏ (U-995)
 תיאור כללי
 סוג אונייה:  הצוללות הגרמניות במלחמות העולם הראשונה והשנייה 
 צי:  קריגסמרינה קריגסמרינה
 סדרה:  הצוללות מדגם VII
 חלק מסדרה:  5th U-boat Flotilla 
 ציוני דרך עיקריים
 מספנה:  דויטשה וורקה
 הוזמנה:  10 באפריל 1941
 תחילת הבנייה:  8 בדצמבר 1942
 הושקה:  14 באוגוסט 1943
 תקופת הפעילות:  6 באוקטובר 1943 – 1945
 אחריתה:  הוטבעה על ידי מוקשים ימיים
 מיקום:  50°22′04″N 1°44′10″W﻿ / ﻿50.36777778°N 1.73611111°W﻿ / 50.36777778; -1.73611111 
 מלחמות וקרבות:  המערכה באוקיינוס האטלנטי, מלחמת העולם השנייה
 מידות
 הֶדְחֶק:  769 טון בציפה 871 טון בצלילה
 אורך:  67.23 מטרים
 רוחב:  6.20 מטרים כללי 4.70 מטר רוחב גוף הלחץ
 שוקע:  4.74 מטרים
 נתונים טכניים
 מהירות:  17.7 קשר (כ-33 קמ"ש) בציפה 7.6 קשר (כ-14 קמ"ש) בצלילה
 עומק צלילה:  כ-220 מטרים
 גודל הצוות:  4 קצינים, 40 - 56 חוגרים
 טווח שיוט:  15,700 ק"מ בציפה, במהירות 10 קשר (18.5 קמ"ש) 150 ק"מ בצלילה במהירות 4 קשר (כ-7.5 קמ"ש)
 הנעה:  2 מנועי דיזל, 2 מנועים חשמליים
 צורת הנעה:  2 מדחפים
 אמצעי לחימה
 חימוש:  5 צינורות טורפדו בקוטר 21 אינץ' (533 מ"מ) 14 טורפדות או 26 מוקשים תותח סיפון בקוטר 88 מ"מ תותח נ"מ בקוטר 37 מ"מ 2 תותחים נ"מ בקוטר 20 מ"מ
 
U-480 הייתה צוללת מטיפוס VII של הקריגסמרינה, צי המלחמה של גרמניה הנאצית. ייחודה של הצוללת היה בציפוי המיוחד שניתן לה, שאמור היה "לבלוע" את גלי הקול של מכשירי האיתור של אוניות בעלות הברית, הסונאר (ASDIC, בכינויו הבריטי). הציפוי נקרא אלבריך (Alberich (אנ'), על שם דמות מהמיתולוגיה הנורדית שהייתה בעלת היכולת להפוך לבלתי נראית. הציפוי עשה את U-480 לצוללת החמקנית הראשונה בעולם.
הצוללת נבנתה במספנת דויטשה וורקה. הבנייה החלה ב-8 בדצמבר 1942 והצוללת הושקה ב-14 באוגוסט 1943 ונכנסה לשירות ב-6 באוקטובר 1943. מפקד הצוללת הראשון (והיחיד) היה אובר-לויטננט צור זה האנס יואכים פרסטר. בשל ציפוי האולבריך נשלחה הצוללת למשימות מבצעיות בתעלת למאנש המוגנת היטב. הציפוי הוכיח את יעילותו, ו-U-480 לא התגלתה על ידי הסונאר במהלך משימותיה.
שימוש ראשון בציפוי בולע מכ"ם

בעקבות עבודתו של הפיזיקאי הגרמני ארנולד זומרפלד (1868–1951) והערותיו בנושא, פיתחו הגרמנים חומרים בולעי אותות מכ"ם (Radar absorbant material), אשר תפקדו כבולמי זעזועים אלקטרומגנטיים, כלומר חומרים שמטרתם לספוג את הגלים האלקטרומגנטיים ולהמיר את האנרגיה האלקטרומגנטית שאצורה בהם לסוגים אחרים של אנרגיה (תנודות מכניות, חום וכו'). החומרים המרוכבים המיוחדים הללו היו ידועים בגרמניה בכינויים Sumpf ו-Schornsteinfeger, ובהם נעשה שימוש כדי לצפות את הפריסקופים של הצוללות הגרמניות כדי להפחית את הנראות שלהם למכ"ם בתחום אורכי הגל שסביב 20 ס"מ שהיה בשימוש בעלות הברית. לפי לואיס רידנאור (1911–1959), אחד הפיזיקאים האמריקאיים הבולטים בפיתוח המכ"ם,
חומרים בולעי מכ"ם יוצרו לראשונה בגרמניה לצורך ציפוי צוללותיהם בחומר שיהפוך אותם לנראות פחות למכ"ם. המקדם הדיאלקטרי והפרמיביליות הדרושים של החומר הבולע הושגו באמצעות ריכוז גבוה של חלקיקים מתכתיים מסוימים (Crabonyl iron) כדוריים בתוך רובד הציפוי. ריכוז המתכת היה 80% במשקל, וערכי המקדם הדיאלקטרי והפרמיביליות היו  \epsilon =7 ו- u=3.5. חומר בולע מסוג שני גם הוא פותח בגרמניה. הוא הורכב מסדרה של שכבות אשר מוליכותם החשמלית עלתה בהדרגה עם העומק שלהם. השכבות הופרדו בפלסטיק מסוג מסוים שמקדמו הדיאלקטרי היה קרוב ל-1. הבליעה הייתה מצוינת בין אורכי הגל 4 ו-13 ס״מ.
ֿ
הציפוי המיוחד אותו פיתחו הגרמנים היה היה יריעה עבה של גומי סינתטי בעובי 4 מילימטר, ששיככה קול בתחום התדרים 10 עד 18 קילוהרץ ל-15% מעוצמתו הרגילה. תחום התדרים הזה תאם את תחום הפעולה של הסונאר האקטיבי של בעלות הברית, והכיל סדרה של חורים שמיקומם תוכנן היטב שנועדו לספוג את האנרגיה של גלי הקול. הטכנולוגיה החדשה הציפה מספר אתגרים, ובהם שינוי בתפקוד החומר בעומקים שונים כתוצאה מדחיסת החללים על ידי לחץ המים. המבחנים הראשונים בצוללת נערכו ב-1940, אך לא נעשה בה שימוש מבצעי עד 1944. כיום נקרא ציפוי מסוג זה ציפוי אנטי הדי (Unechonic tile), וכמעט כל הצוללות המודרניות מצופות בו במידה זו או אחרת.
שירות מבצעי

בפטרול המבצעי הראשון הותקפה הצוללת על ידי סירה מעופפת מסוג PBY קטלינה של חיל האוויר המלכותי הקנדי מטייסת 162. הצוללת הצליחה לפגוע במטוס ולהפיל אותו.
U-480 יצאה למשימתה השנייה ב-3 באוגוסט 1944 מברסט, בצרפת הכבושה. בפטרול זה הטביעה הצוללת שתי אוניות מלחמה - הקורבטה מסדרת פלאואר אלברני של הצי המלכותי הקנדי ב-21 באוגוסט ושולת המוקשים אה"מ לויאלטי של הצי המלכותי הבריטי למחרת. ב-23 באוגוסט הטביעה הצוללת את אוניית המשא פורט ייל, שהפליגה בשיירה, ויומיים לאחר מכן את אוניית המשא אורמיניסטר. על הצלחתו עוטר פרסטר בצלב האבירים של צלב הברזל ב-18 באוקטובר 1944.
הצוללת יצאה למשימתה השלישית והאחרונה ב-6 בינואר 1945, ממנה לא שבה. ב-1997 מצאו צוללנים במקרה שרידים של צוללת גרמנית מדגם VIIC מדרום מערב לאי וייט (תעלת למאנש), ושנה לאחר מכן זוהו השרידים בוודאות כשרידיה של U-480 המצופה באלבריך. המחקר קבע בהמשך כי הצוללת נתקלה בשדה מוקשים ימי, בין 29 בינואר ל-20 בפברואר. מוקש פגע בחלקה האחורי והצוללת טבעה בעומק 55 מטרים. איש מאנשי צוותה לא שרד.
איור המדגים את הטכנולוגיה של בליעת אותות הסונאר. באיור מודגם חתך של ציפוי הצוללת "אלבריך" שממחיש את תבנית החורים בו.